Publication: Magyar Közlöny
Issue: MK-1999-13 (Year: 1999, Number: 13)
Era: 1990-2004
Section: a 7/1999. (II. 19.) KHVM rendelethez
Paragraph Index: 55

3. Előtétek és tárcsázási eljárások Az előtét egy vagy több számjegyből áll, használatával a belföldi vagy a nemzetközi számformátumok közül lehet választani. A belföldi előtét BE=06 a belföldi szám tácsázását, a nemzetközi előtét NE=00 a nemzetközi szám tárcsázását jelzik. Az előtét nem része a számnak. 3.1. Tárcsázási eljárások a közcélú távbeszélő-hálózatban A közcélú távbeszélő-hálózatban az előtét tárcsázása után a központ távhívó tárcsahangot ad (TT), a belföldi vagy nemzetközi szám ezután tárcsázható. A műszaki akadályok elhárulása után a távhívó tárcsahang alkalmazása megszűnik, az előtét után a belföldi, illetve nemzetközi szám folyamatosan tárcsázható lesz. A távhívó tárcsahang megszüntetésének időpontját a hatóság határozza meg. 3.1.1. Primer körzeten belüli hívás Elegendő az előfizetői számot tárcsázni. A belföldi számmal — BE-saját KS—ES formában — való hívást az előfizetői számos hívással azonos módon kell kezelni. 3.1.2. Primer körzetből kilépő belföldi hívás A tárcsázási folyamat: BE—TT — belföldi szám 3.1.3. Más országokba irányuló hívás esetén A tárcsázási folyamat: NE—TT — nemzetközi szám 3.1.4. Speciális számok hívása A speciális számok a közcélú távbeszélő-hálózatban általában csak közvetlen formában hívhatók, előtét (BE, NE), illetve belföldi rendeltetési szám (KS vagy SHS) után nem. Egyes speciális számmal jelölt szolgáltatások belföldi távhívását a szolgáltató javaslatára a hatóság engedélyezheti. Ezekben az esetekben a tárcsázási folyamat: BE— BRS—SP 3.2. Tárcsázási eljárások a közcélú mobil rádiótelefonhálózatokban A mobil hálózatokban tárcsahangok nem használatosak. 3.2.1. Mobil hálózaton belüli hívás esetén Elegendő az előfizetői számot tárcsázni. A belföldi számmal — BE-saját SHS—ES formában — való hívást, valamint a nemzetközi számmal — ’+’ 36-saját SHS—ES formában — való hívást az előfizetői számos hívással azonos módon kell kezelni. 3.2.2. Mobil hálózatból kilépő belföldi hívás A tárcsázási folyamat: BE — belföldi szám A nemzetközi számmal — ’+’ 36-saját SHS—ES formában — való hívást a belföldi számos hívással azonos módon kell kezelni. 3.2.3. Mobil hálózatokból más országokba irányuló hívás esetén A tárcsázási folyamat: NE — nemzetközi szám NE helyett megengedett a ’+’ alkalmazása is. Szolgáltatás Szám Megjegyzés 1999/13. szám 3.2.4. Speciális számok hívása mobil hálózatokból A segélyhívó speciális számok a közcélú mobil rádiótelefon-hálózatban általában csak közvetlen formában hívhatók, belföldi rendeltetési szám (körzetszám vagy SHS) után nem. 3.3. Személyhívó-hálózat A személyhívó-hálózatok egyirányú kommunikációt valósítanak meg, így értelemszerűen a személyhívó-hálózati előfizetőktől hívások nem indulnak ki. Függelék Fogalmi meghatározások F0. Szám (number) A szám decimális számjegyek sorozata, mely egyértelműen azonosítja a közcélú hálózat végpontját. A szám tartalmazza a hívásnak az e végpontra történő irányításhoz szükséges információt. A szám lehet nemzeti (belföldi) vagy nemzetközi formátumú. F1. Előtét (prefix) Az előtét egy vagy több számjegyből álló indikátor, mely lehetővé teszi a különböző típusú számformátumok, hálózatok és/vagy szolgáltatások közötti választást. F2. Nemzetközi előtét (NE) (international prefix) A nemzetközi előtét azt jelöli, hogy az azt követő szám nemzetközi közcélú távközlési szám. F3. Belföldi előtét (BE) (national/trunk prefix) Az országon belüli, de a hívótól eltérő számozási körzetben lévő előfizető hívásakor használt előtét. F4. Országhívószám (OS) (country code) Az országhívószám egy, kettő vagy három számjegyből álló szám, amely azonosítja a hívott országot, nemzetközi szolgáltatást vagy globális szolgáltatót. F5. Belföldi rendeltetési szám (BRS) (national destination code) A belföldi rendeltetési szám egy vagy két számjegyből álló, előtétet nem tartalmazó szám, amelynek körzetkijelölő vagy szolgáltatás-, illetve hálózatválasztó funkciója van. F6. Körzetszám (KS) (trunk code) Egy vagy két számjegyből álló szám, amely egy számozási körzet azonosítására szolgál. A körzetszám nem tartalmazza a belföldi előtétet. A körzetszámot abban az esetben kell használni, ha a hívó és a hívott előfizető nem azonos számozási körzetben van. F7. Szolgáltatás- vagy hálózatkijelölő szám (SHS) (destination network code) Két számjegyből álló szám, amely meghatározza az igényelt szolgáltatatást vagy a hívott másik közcélú hálózatot. F8. Előfizetői szám (ES) (subscriber number) Az előfizetői szám egy hálózat vagy számozási körzet egy előfizetőjének azonosítására szolgál. F9. Speciális szám (SP) (short number) A speciális szám segélyhívó vagy valamely más közcélú szolgáltatáshoz tartozó, a szokásos előfizetői számnál rövidebb szám. F10. Belföldi szám (national/significant number) A belföldi szám egy másik primer körzetben lévő, vagy egy másik hálózathoz tartozó előfizető, valamint SHS-sel jelölt szolgáltatás elérése érdekében tárcsázandó szám, amely tartalmazza a BRS-t és az ES-t, de nem tartalmazza a belföldi előtétet. F11. Nemzetközi szám (international number) A nemzetközi szám egy másik országbeli előfizető elérése érdekében tárcsázandó szám, amely tartalmazza az országhívószámot és a hívott előfizető belföldi számát, de nem tartalmazza a nemzetközi előtétet. F12. Számozási körzet BRS-sel jelölt földrajzi körzet, szolgáltatás vagy hálózat. F13. Számsík Az előfizetői szám első számjegyével meghatározott számtartomány. F14. Számmező Az előfizetői szám első néhány számjegyével meghatározott számtartomány, azaz 10, 100, ... 1 millió szám. F15. A globális szolgáltatás országhívószáma (OS) (country code for global services) A globális szolgáltatás országhívószámát a globális szolgáltatások azonosítására használják, és hosszúsága három számjegy. F16. A Hálózat országhívószáma A Hálózat országhívószáma az azonosító kóddal együtt a hálózatok azonosítására szolgáló osztott országkód, és hosszúsága 3 számjegy. F17. Azonosító kód (IC) (identification code) Azonosító kód a Hálózat azonosítására szolgál, és hosszúsága 1—4 számjegy. F18. Hálózat (Network) A Hálózat nemzetközileg összekapcsolt fizikai csomópontok és működtető rendszerek hálózata, amelynek üzemeltetését és fenntartását egy vagy több — az ITU-nál bejegyzett — szolgáltató végzi közcélú távközlési szolgáltatások nyújtása céljából. A különcélú és a zártcélú hálózatok nem tartoznak ezen meghatározás alá. A „Hálózat” szóban használt nagy kezdőbetű a meghatározás szerinti tulajdonnévre utal. 1999/13. szám Az oktatási miniszter 9/1999. (II. 19.) OM rendelete a Felsőoktatás Fejlesztési Alapprogramokról szóló

Source: https://magyarkozlony.hu/hivatalos-lapok/1c15656135be8acbf63ec42c05c05a0788e98e8c/dokumentumok/5f3d14c9b784476ebbf9ce0ecfe52e2263b512e4/letoltes